EkBass/fiwiki-20250220-pages-articles huggingface dataset:
Bernhard Kohl

Bernhard Kohl (s. 4. tammikuuta 1982 Wolkersdorf im Weinviertel, Ala-Itävalta) on itävaltalainen entinen maantiepyöräilijä. Hän oli hyvä mäkiajaja. Kohl aloitti ammattilaisuransa vuonna 2005 edustaen ensimmäiset kaksi vuotta T-Mobile-tallia. Hän sijoittui Dauphiné Libérén kokonaiskilpailussa kolmanneksi 2006. Samana vuonna hän voitti Itävallan maantieajomestaruuden. Kohl siirtyi Gerolsteiner-joukkueeseen vuonna 2007, jolloin hän sijoittui Ranskan ympäriajon nuorten kilpailussa neljänneksi. Ranskan ympäriajossa 2008 hän sijoittui Hautacamiin päättyneellä, vuoristossa ajetulla kymmenennellä etapilla neljänneksi. 15. osuuden loppunousussa hän oli paras kokonaiskilpailun kärkiajajista sijoittuen etapilla viidenneksi. Tämän myötä hän nousi yhteistilanteessa toiseksi ja siirtyi mäkikilpailun kärkeen. Hän piti mäkipaidan hallussaan maaliin saakka ja sijoittui kokonaiskilpailussa lopulta kolmanneksi. Gerolsteinerin manageri Hans-Michael Holzer ilmoitti 13. lokakuuta 2008 Kohlin kertoneen hänelle, että hänen on ilmoitettu jääneen Ranskan ympäriajon aikana kiinni EPO CERA -hormonin käytöstäItävaltalainen pyöräilijä Bernhard Kohl kärähti dopingista Yle 13.10.2008. Pari päivää myöhemmin Kohl itse tunnusti sortuneensa kiellettyjen aineiden käyttöön nopeuttaakseen palautumistaan kesäkuussa sattuneesta kaatumisesta. Marraskuussa 2008 hän sai kahden vuoden kilpailukiellon sekä menetti Ranskan ympäriajon mäkikilpailun voiton että kokonaiskilpailun kolmannen sijan. Kohl ilmoitti seuraavana vuonna lopettavansa maantiepyöräilyn, koska hänen mukaan menestyminen maailman huipulla ei olisi mahdollista ilman dopingia. == Lähteet == *Bernhard Kohl trap-friis.dk-tietokannassa *Bernhard Kohl cyclingarchives.com-tietokannassa === Viitteet === == Aiheesta muualla == *Virallinen sivusto Luokka:Itävaltalaiset maantiepyöräilijät Luokka:Dopingrikkomuksesta tuomitut itävaltalaiset Luokka:Dopingrikkomuksesta tuomitut pyöräilijät Luokka:Vuonna 1982 syntyneet Luokka:Elävät henkilöt
Robert Benson

Robert John ”Bobby” Benson (18. toukokuuta 1894 Winnipeg – 7. syyskuuta 1965) oli kanadalainen jääkiekkoilija ja olympiavoittaja. Hän oli vasempana puolustajana Winnipeg Falconsin joukkueessa, joka voitti kultaa Antwerpenin kesäolympialaisissa 1920. Robert Bensonin vanhemmat olivat kotoisin Islannista. == Lähteet == Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Jääkiekon maailmanmestarit Luokka:Vuonna 1894 syntyneet Luokka:Vuonna 1965 kuolleet
Totální nasazení

Totální nasazení (myös Totalni nasazeni) on tšekkiläinen Oi!Punk/Hardcore Punk -bändi. Bändi on perustettu vuonna 1990. Yhtyeen musiikista voi kuulla miten he ovat yhdistäneet vanhaa punkia ja jopa kansanlauluja. Uuden kokoopanon myötä, yhtyeen sanoitusten teemaksi ovat tulleet historialliset tapahtumat ja ajanjaksot, jotka ovat koetelleet entistä Tšekkoslovakiaa. Yhtye on myöskin tehnyt monia musiikkivideoita liittyen historiaan. == Historia == Yhtye aloitti punk-metal yhtyeenä Dehöt loppuvuodesta 1990. Syyskuussa 1991 he levyttivät demon nimeltä Wiktorovy ostatky. Demon jälkeen yhtyeestä erosi jäseniä ja perustettiin Totální nasazení. Yhtye ilmoitti heidän viimeiseksi albumiksi Krokodýl Ghandeenhttp://www.totaci.net/?pgid=historie. Aikaisemmin yhtye ilmoitti lopettaneensa, mutta yhtye päätti kuitenkin jatkaa, joskin vajavaisella kokoonpanolla, johon liittyi kitaristi Karel Máša. == Diskografia == *Wiktorovy ostatky (1991) *Dneska má svátek Marie (1992) *Bätmäni (1993) *Totální nasazení (1994) *Stínohry (1996) *Pocta době (1997) *…souhlasíš se vším? (1998) *Živáky (1999) *Spreyopithecus chaluhensis (2000) *Crabalaganja (2002) *Delta Force - Živák z Delty (2003) *Když mrvy na šichtu táhnou (2005) *Krokodýl Ghandee (2008) *Crazy Story (2011) *Oceloví Ptáci (2013) *Zbytečnákapela.cz (2014) *Kazoo or die! (2019) ==Lähteet== == Aiheesta muualla == *Yhtyeen Kotisivut Luokka:Tšekkiläiset punkyhtyeet Luokka:Hardcore punk -yhtyeet
Jeff Stryker

Jeff Stryker (oikealta nimeltään Charles Casper Peyton, s. 21. elokuuta 1962 Carmi, Illinois Yhdysvallat) on yhdysvaltalainen pornonäyttelijä, joka on näytellyt biseksuaalina, homona ja heterona eri elokuvissa. Hän elää nykyisin Kaliforniassa. ==Henkilöhistoriaa== Jo 11 vuoden ikäisenä Jeff Stryker aloitti bodaamisen ja kehonsa rakentamisen. Hänet löydettiin aikuisviihteen pariin vasta 26-vuotiaana ja tämän teki tuottaja John Travis. Hänellä on ollut oma tuotantoyhtiönsä veljensä kanssa, joka tuotti suuren osan hänen elokuvistaan. ==Osittainen biofragia== ===Homoelokuvia=== * Jeff Stryker Does Hard Time 2001 *Stryker 2000 *Powertool: Tenth Anniversary Edition 1998 *Jeff Stryker’s Underground 1997 *Directors’ Best: John Travis 1 1996 *Santa’s Cummin’! 1996 *J.S. Big Time 1995 *Stryker Force 1995 *The Tease 1995 *Anal Hall of Fame 1994 *Catalina Studs 1994 *The Tease 1994 *Voyeur 1993 *Wild Buck 1993 *10 Plus 1992 *10 Plus Volume 2 1992 *Best of All Matt Sterling 1992 *Catalina Preview Tape 5 1992 *Les Hommes (The Men) 1992 *The Best of Jeff Stryker 1991 *Busted 1991 *Catalina Classics 1991 *Catalina Down & Dirty 1991 *Classic Catalina 1991 *Cummin’ Together 1991 *In Hot Pursuit 1991 *The Look 1991 *The Best of Mike Henson 1990 *Directors’ Best: John Travis 1 1990 *Dreaming of You 1990 *Just You & Me 1990 *On the Rocks 1990 *Best of All 1989 *The Best of John Davenport 1989 *Every Which Way 1989 *It’s What’s Inside that Counts: Preview Tape 3 1989 *Powerful Sex 1989 *Powerful 2 1989 *Heat In The Night 1989 *Stryker’s Best Powerful Sex 1989 *In Hot Pursuit 1987 *Bigger Than Life 1986 *Powertool 1986 ===Hetero- ja bi-filmejä=== * Stryker/Ryker in "RAW" (hetero) * Stryker’s Best Powerful Sex (hetero) * The Switch Is On (bi) ===Muut=== * Can I Be Your Bratwurst, please (ei porno ) tekijänä Rosa von Praunheim 1999 * How to Enlarge Your Penis 1993 * Jeff Stryker’s Favorite Sexual Positions 1992 * After Death AKA Zombie 4: After Death (ei porno) 1988 ==Kunnianosoitukset== * Hustler Porn Walk of Fame 2004 ==Lähteet== ==Aiheesta muualla== * Jeff Strykerin kotisivut * Jeff Strykerin haastattelu hänen yksityiselämästään * Jeff Stryker Notable Names Database tietokannassa Luokka:Yhdysvaltalaiset pornonäyttelijät Luokka:Vuonna 1962 syntyneet Luokka:Elävät henkilöt Luokka:Homopornonäyttelijät
Kempen

Kempen on kaupunki Saksassa Nordrhein-Westfalenin osavaltion Viersenin piirikunnassa. Kaupunki kuuluu Düsseldorfin hallintopiiriin. Asukkaita Kempenissä 34 841 vuoden 2022 lopussa, ja sen ja väestötiheys oli 506 as/km². Kaupungin pinta-ala on 68,8 km². Kempenin pormestari on Christoph Dellmans. Kempenin naapurikunnat ja -kaupungit ovat Wachtendonk, Kerken ja Rheurdt pohjoisessa, Neukirchen-Vluyn koillisessa, Krefeld idässä, Tönisvorst etelässä ja Grefrath lännessä. Kaupungissa on seitsemän peruskoulua (), yksi Hauptschule, yksi Realschule, kaksi lukiota () ja yksi koulu oppimisvaikeuksista kärsiville (). Kempenin yhteistyökaupunkeja ovat Wambrechies Ranskassa (vuodesta 1972), Orsay Ranskassa (vuodesta 1973), East Cambridgeshire Englannissa (vuodesta 1978) ja Werdau Saksin osavaltiossa (vuodesta 1990). == Historia == Ensimmäinen dokumentoitu maininta Kempenistä on vuodelta 1186. Noin vuonna 1290 Kempen linnoitettiin. 3. marraskuuta 1294 Kempen tunnustettiin virallisissa dokumenteissa kaupungiksi. 1400-luvulla kaupungin asukasluku oli noin 4 200 ja kaupungin talous ja kulttuuri kukoistivat. Vuosina 1542–1543 kaupunki oli uskonpuhdistuksen keskus Niederrheinin alueella. Vuonna 1579 rutto tappoi lähes puolet kaupungin asukkaista. Vuonna 1642 ranskalaiset, hesseniläiset, weimarilaiset sotajoukot valloittivat ja tuhosivat kaupungin Hessenin sodan aikana. Sota oli osa kolmikymmenvuotista sotaa. Vuosina 1794–1814 Kempen oli Ranskan vallan alla. Vuonna 1815, Wienin kongressiin jälkeen kaupungista tuli osa Preussia. Vuonna 1966 Kempenin vanhankaupungin restaurointi alkoi. Vuonna 1970 Hüls, St. Hubert, Tönisberg ja Schmalbroich liittyivät Kempeniin. 3. marraskuuta 1994 vietettiin Kempenin 700-vuotisjuhlia. == Kuuluisia asukkaita == pienoiskuva * Heinrich Dieckmann (1890–1963), maalari * Martin Donk (1505–1589), teologi * Dieter Dowe (s. 1943), historioitsija * Dennis Hormes (s. 1981), kitaristi ja laulaja * Tobias Koch (s. 1968), pianisti * Jupp Linssen (s. 1957), maalari * Anna Loerper (s. 1984), käsipalloilija * Quirin op dem Veld von Willich (k. 1537), Kölnin vihkipiispa * Thomas von Kempen (n. 1380–1471), kirjailija * Bernhard van Treeck (s. 1964), kirjailija * Isabel Varell (s. 1961), laulaja ja näyttelijä == Lähteet == == Aiheesta muualla == *Viralliset kotisivut Luokka:Nordrhein-Westfalenin kunnat Luokka:Saksan kaupungit
Hakui

Hakui () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee Noton niemimaan lounaisosassa Japaninmeren rannikolla Kanazawan pohjoispuolella. Hakuissa on 22 238 asukasta (vuonna 2017) ja sen pinta-ala on 81,85 neliökilometriä. Hakuille annettiin kaupunkioikeudet vuonna 1958. Kaupunkia palvelee JR Nishi-Nihonin Nanao-linja. == Lähteet == == Aiheesta muualla == *Kaupungin internetsivut Luokka:Ishikawan prefektuurin kaupungit
Suppupaarmat

Suppupaarmat (Haematopota) on paarmoihin kuuluva kärpässuku. Suvun tunnetuin edustaja Suomessa on suppupaarma (Haematopota pluvialis). Suvun lajeja tavataan kaikkialla maailmassa lukuun ottamatta Etelä-Amerikkaa, Australaasiaa ja arktisia alueita. Ne ovat harvinaisia myös Pohjois-Amerikassa. Eri lajit muistuttavat suuresti toisiaan. Suppupaarmat ovat hoikkia, keskikokoisia kärpäsiä, joiden perusväri on harmaa tai harmaanruskea. Silmien pohjaväri on tumma ja niissä erottuu värikkäitä vaakasuuntaisia raitoja, jotka muodostavat siksak-kuvion. Pää on ylhäältä katsottuna voimakkaasti kolmiomainen. Tuntosarvet ovat melko lyhyet. Tuntosarven uloin jaoke on suora ja siinä on vain kolme kärkisegmenttiä. Siivet ovat kokonaan tummanharmaan kirjavat. Lepoasennossa siivet ovat tiukasti vartalonmyötäisenä, mikä tekee ryhmän tunnistamisesta helppoa.Mike Service: Medical entomology for students. 3rd ed. CUP 2004 Lentävät äänettömästi. Monista muista paarmoista poiketen suvun lajit ovat aktiivisia ja purevat myös pilvisellä säällä. Vain naaraat imevät verta, koiraat elävät kukkien medellä. == Lajit Suomessa == Suomessa on tavattu kolme suppupaarmalajia, jotka H. pluvialista lukuun ottamatta ovat varsin harvinaisia.http://www.elisanet.fi/~d625473/diptera/list/online/node14.html *H. crassicornis *H. pluvialis - suppupaarma *H. subsylindrica == Lähteet == == Aiheesta muualla == *Funet: Haematopota *ITIS: Haematopota *Encyclopedia of Life: Haematopota *ZipcodeZoo: Haematopota Luokka:Paarmat
Bob ja Ray

Bob ja Ray oli yhdysvaltalainen koomikkopari, johon kuuluivat Bob Elliott ja Ray Goulding.http://www.radiohof.org/comedy/bobray.html He tapasivat bostonilaisella WHDH-radioasemalla vuonna 1946, jossa Elliott toimi tiskijukkana ja Goulding uutistoimittajana. Parin huumorintaju oli samantyyppinen ja radioasema antoi heille lähes välittömästi oman ohjelmansa Matinee With Bob & Ray. Vuonna 1951 parivaljakko siirtyi valtakunnalliselle NBC:lle, jolta he saivat oman radio-ohjelmansa lisäksi myös oman televisiosarjan.http://www.radioarchives.org/sets/PC45.htm . Televisiosarja päättyi 1953,http://www.tv.com/bob-and-ray/show/5318/summary.html mutta työ radiossa jatkui. Seuraavat yli 30 vuotta The Bob and Ray Show oli kuultavissa vuoroin NBC:n, CBS:n ja The Mutual Broadcasting Systemin kautta. Viimeisen 1982–1987 esitetyn sarjan lähetti NPR. Bob ja Ray pääsivät Radio Hall of Fameen vuonna 1995. == Lähteet == ==Aiheesta muualla== *archive.org: Bob ja Ray tallenteita MP3 -muodossa Luokka:Yhdysvaltalaiset radio-ohjelmat Luokka:Radio Hall of Fame Luokka:Yhdysvaltalaiset koomikot Luokka:Huumoriryhmät
Eritrean lippu

Eritrean lippu on Eritrean käyttämä tunnus, joka on otettu käyttöön 5. joulukuuta 1995. Sen punaisessa osassa on seppele, jonka sisässä on oliivioksa, joka symboloi vuonna 1952 johdettua lippua. Myös aiemmissa Eritrean lipuissa on ollut seppele ja oliivioksa. Eritrean presidentin lippu on lähestulkoon samanlainen kuin valtiolippu, mutta siinä on oliivioksan sijaan kameli ja Eritrean vaakuna. == Lähteet == Luokka:Valtioiden liput Lippu
Vietnamin kansalaiset Taiwanissa

Taiwanin suurimman siirtolaisryhmän muodostavat saarella asuvat Vietnamin kansalaiset. Noin 80 000 tuhannesta saarella asuvasta vietnamilaisesta arviolta 60 000 työskentelee kotiapulaisena. Noin 16 000 tehtaissa ja 2 000 telakkateollisuudessa. 42 % asuu Taipein suurkaupunkialueella ja Taoyuanin maakunnassa. Lisäksi saarella asuu 118 300 vietnamilaista naista, jotka ovat parisuhteessa taiwanilaisen miehen kanssa. Taiwan on yksi vietnamilaisten merkittävimmistä kohteista. Vuonna 2002 kaikista Vietnamin ulkopuolella asuvista henkilöistä 28,5 % asui Taiwanissa. Enemmän vietnamilaisia asuu vain Malesiassa. luokka:Taiwanin etniset ryhmät Taiwanissa
Ligue Professionnelle 1 -kausi 2007–2008

Ligue Professionnelle 1 -kausi 2007–2008 oli Tunisian jalkapallon pääsarjan 53. kausi, joka päättyi Club Africainin historian 12. mestaruuteen. Club Africainin ero liigassa toiseksi tulleeseen ES Saheliin oli kaksi pistettä. ==Lopputulokset== Sijoitus Joukkue Pisteet Ottelut Voitot Tasapelit Häviöt Maalisuhde Huomio 1 Club Africain 63 26 19 6 1 37–12 CAF Mestarien liiga 2 ES Sahel 61 26 18 7 1 40–9 CAF Mestarien liiga 3 Espérance 46 26 14 4 8 36–18 Arabian Mestarien liiga 4 US Monastir 36 26 10 6 10 27–32 Arabian Mestarien liiga 5 Stade Tunisien 36 26 10 6 10 24–34 CAF Confederation Cup 6 EGS Gafsa 35 26 11 2 13 35–31 CAF Confederation Cup 7 AS Marsa 33 26 9 6 11 26–30 8 CA Bizertin 33 26 9 6 11 25–30 9 CS Hammam-Lif 32 26 9 5 12 24–28 10 CS Sfaxien 29 26 7 10 9 28–29 Arabian Mestarien liiga♣ 11 Olympique de Béja 28 26 7 7 12 21–26 12 Jendouba Sport 27 26 6 9 11 18–30 13 Stade Gabèsien 23 26 5 8 13 21–34 Putoaminen 14 ES Zarzis 16 26 2 10 14 12–31 Putoaminen ♣Kutsuttiin mukaan villinä korttina. ==Jaetut CAF-paikat== * Kaksi parasta joukkuetta pääsevät suoraan tulevan kauden Afrikan Mestarien liigan lohkovaiheeseen. * Kolmanneksi sijoittunut Espérance pääsee suoraan Afrikan Confederation Cupiin. * Neljänneksi sijoittunut US Monastir osallistuu tulevan kauden Arabian Mestarien liigan. ==Putoajat ja nousijat== * Sarjan kaksi viimeistä joukkuetta, Jendouba Sport ja ES Zarzis putosivat Ligue Professionnelle 2:een. * Tilalle nousevat Ligue Professionnelle 2:sta ES Hammam-Sousse ja AS Kasserine. ==Maalipörssi== Sijoitus Pelaaja Joukkue Maalit Rangaistuspotkut 1\. Wissem Ben Yahia Club Africain 10 3 2\. Mehdi Ben Dhifallah ES Sahel 8 -. Henri Bienvenu Espérance CA Bizertin 8 -. Aymen Rhifi Club Africain AS Marsa 8 5\. Youssef Mouihbi Club Africain 7 -. Timité Sekou Olympique de Béja 7 1 -. Patrick Kazadi EGS Gafsa 7 1 Luokka:Ligue Professionnelle 1 -kaudet Luokka:Jalkapallosarjojen kausi 2007–2008/2008
Lentopallon maailmanliiga 2009

Vuoden 2009 Lentopallon maailmanliigassa pelasi 16 joukkuetta, jotka jaettiin neljään eri alkulohkoon. Lopputurnaus pelattiin Belgradissa, Serbiassa 22. - 26. heinäkuuta 2009. == Ottelumalli == Ottelumalli oli sama hyväksi todettu malli kuin aikaisempinakin vuosina. Jokainen joukkue pelasi 12 ottelua alkulohkossaan, ja lohkojen voittajat etenevät suoraan lopputurnaukseen. Lohkokakkosilla oli oikeus hakea paikkaa lopputurnaukseen villillä kortilla. Lohkovoittajina lopputurnaukseen selvisivät Yhdysvallat, Kuuba, Brasilia ja Argentiina, joka sijoittui Serbian voittamassa lohkossa toiseksi. Serbia Isäntäjoukkueena pääsi ilman muuta lopputurnaukseen. Parhaana kakkosena kisoihin valittiin Venäjä. Seitsemänneksi sijoittunut Italia jäi Venäjästä pisteen, ja kahdeksanneksi sijoittunut Suomi kaksi pistettä. Paikastaan maailmanliigassa 2010 joutuivat karsimaan Japani ja Venezuela. ==Alkusarjan taulukot== ===Ryhmä A=== Joukkue O V3 V2 H1 H0 Erät p-suhde P Yhdysvallat 12 8 1 1 2 30-15 1,088 27 1-3,3-1 3-0,3-0 3-0,3-0 Italia 12 6 2 0 4 27-17 1,083 22 1-3,1-3 3-0,3-0 3-0,0-3 Alankomaat 12 3 1 2 6 16-26 0,922 13 3-0,2-3 2-3,0-3 3-0,3-0 Kiina 12 2 1 2 7 14-29 0,912 10 3-2,1-3 0-3,2-3 2-3,3-0 ===Ryhmä B=== Joukkue O V3 V2 H1 H0 Erät p-suhde P Serbia 12 7 1 1 3 27-20 1,050 24 2-3,3-0 0-3,3-1 3-1,3-1 Argentiina 12 3 4 4 1 29-25 1,006 21 3-1,2-3 3-1,3-2 2-3,3-0 Ranska 12 4 2 2 4 26-24 0,993 18 1-3,1-3 2-3,3-2 3-1,3-2 Etelä-Korea 12 1 2 2 7 18-31 0,957 9 1-3,3-0 3-2,2-3 0-3,1-3 ===Ryhmä C=== Joukkue O V3 V2 H1 H0 Erät p-suhde P Kuuba 12 7 1 3 1 30-17 1,098 26 3-2,2-3 3-1,3-1 3-0,3-1 Venäjä 12 6 2 1 3 28-17 1,059 23 3-2,0-3 1-3,3-0 3-0,1-3 Bulgaria 12 4 1 1 6 20-26 0,967 15 3-2,3-0 0-3,0-3 3-1,1-3 Japani 12 2 1 0 9 13-31 0,887 8 0-3,0-3 0-3,1-3 1-3,3-2 ===Ryhmä D=== Joukkue O V3 V2 H1 H0 Erät p-suhde P Brasilia 12 10 1 1 0 32-6 1,246 33 3-2,3-0 3-1,3-0 3-0,3-0 Suomi 12 5 2 2 3 25-22 0,993 21 0-3,3-2 3-1,3-0 3-2,3-0 Puola 12 3 2 0 7 18-26 0,965 13 0-3,0-3 1-3,3-2 3-0,3-1 Venezuela 12 1 0 2 9 9-33 0,848 5 0-3,0-3 3-0,1-3 2-3,0-3 ==Lopputurnaus== ===Ryhmä E=== Joukkue O V3 V2 H1 H0 Erät p-suhde P Serbia 2 2 0 0 0 6-1 1,102 6 3-1 3-0 Venäjä 2 1 0 0 1 4-3 1,112 3 - 3-0 Yhdysvallat 2 0 0 0 2 0-6 0,880 0 - - ===Ryhmä F=== Joukkue O V3 V2 H1 H0 Erät p-suhde P Brasilia 2 2 0 0 0 6-1 1,227 6 3-1 3-0 Kuuba 2 1 0 0 1 4-4 0,922 3 - 3-1 Argentiina 2 0 0 0 2 1-6 0,902 0 - - ===Mitalipelit=== 1\. erä 2. erä 3. erä 4. erä 5. erä SF 25. heinäkuuta 17.30 3–0 25–17 25–21 25–21 SF 25. heinäkuuta 21.30 3–1 18–25 25–13 25–21 27-25 3-4 26. heinäkuuta 17.30 3–0 25–13 26–24 25–16 1-2 26. heinäkuuta 21.30 3–2 22–25 25–23 25–22 23–25 15-12 === Karsinnat === * Saksa voitti Venezuelan 3-0 ja 3-0 nousten liigaan. * Egypti voitti Japanin 3-1 ja 3-1 nousten liigaan. == Katso myös == * Lentopallon maailmanliiga == Lähteet == * http://www.todor66.com/volleyball/World_League/2009.html * http://www.todor66.com/volleyball/World_League/2010_Q.html 2009 Maailmanliiga
Oksana Jakovleva

Oksana Jakovleva (, s. 6. lokakuuta 1980 Dubrovka) on ukrainalainen ampumahiihtäjä, kaksinkertainen MM-mitalisti. Jakovleva on saavuttanut kahdesti viestistä hopeaa maailmanmestaruuskilpailuista; Hanti-Mansijskissa 2003 joukkueen muodostivat Irina Merkušina, Oksana H’vostenko ja Olena Petrova. Joukkue hävisi voittajajoukkue Venäjälle lähes puolitoista minuuttia. Östersundissa 2008 Jakovleva hiihti kvartetissa avausosuuden, joka tuli maaliin Saksan jälkeen – noin puoli minuuttia jääneenä. Joukkueessa olivat tällä kertaa mukana Vita ja Valja Semerenko sekä Oksana H’vostenko. Henkilökohtaisesti hänen paras sijoituksensa arvokisoissa on ollut viidestoista tila normaalimatkalla Hochfilzenin MM-kisoissa 2005. Maailmancupissa Jakovleva hiihti ensimmäisen kisansa vuonna 1999. Hänen paras sijoituksensa tähän mennessä on ollut kahdestoista sija Brezno-Osrblien sprintissä kaudella 2003–2004. == Lähteet == * Luokka:Ukrainalaiset ampumahiihtäjät Luokka:Vuonna 1980 syntyneet Luokka:Elävät henkilöt
Adalin sulttaanikunta

Adal (, ge'eziksi አዳል ʾAdāl, ) oli islamilainen sulttaanikunta 1300–1500-luvuilla nykyisen Etiopian itäosassa ja Somalian pohjoisosassa. Sen väestö koostui seemiläisiä ja kuušilaisia kieliä puhuvista argobbista, afareista, somaleista ja muista kansoista. Aluksi Adal oli yksi Ifatin vasalleista. Myöhemmin siitä tuli Walashma-dynastian keskusalue. Asukkaat harjoittivat maanviljelyä, karjanhoitoa ja kaupankäyntiä. Pääkaupunkina toimi Dakar ja vuodesta 1520 lähtien Harar. 1400-1500-lukujen vaihteessa Adalin hallitsijat kävivät jatkuvia uskonsotia kristityn Etiopian kanssa. 1400-luvun lopusta lähtien maata hallitsivat Zeilan emiiri Muhfuz sekä Ahmad Gran, jonka onnistui valloittaa suurin osa Etiopiaa. Etiopialaiset valtasivat alueensa takaisin portugalilaisten avulla vuonna 1543. Oromot hävittivät Adalin lopullisesti 1500-luvun jälkipuoliskolla. Sen perinteiden jatkajia olivat Hararin emiirikunta sekä afarien sulttanikunnat Aussa ja Tadjoura. ==Lähteet== Luokka:Afrikan entiset monarkiat Luokka:Djiboutin historia Luokka:Etiopian historia Luokka:Somalian historia Luokka:Sulttaanikunnat
Münchenin olympiastadion

Münchenin olympiastadion on yleisurheilu- ja jalkapallostadion Münchenin Olympiaparkissa. Se valmistui vuonna 1972 Münchenin olympialaisten päänäyttämöksi. Siinä on pelattu myös monia merkittäviä jalkapallo-otteluita, kuten vuoden 1974 jalkapallon maailmanmestaruuskilpailujen loppuottelu ja EM- kilpailujen 1988 loppuottelu sekä Euroopan cupin finaalit 1979, 1993 ja 1997. Olympialaisten jälkeen (virallinen avausottelu oli kauden 1971–1972 päätöskierroksella, ennen olympiakisoja) stadion oli FC Bayern Münchenin kotikenttä vuoteen 2005 asti, jolloin seura muutti Allianz Arenalle.http://www.stadiumguide.com/allianz/ Stadionin suunnitteli arkkitehti Günter Behnisch.Olympic Games Tent Olympialaisten aikaan sen katsomoon mahtui 80 000 katsojaa. Muutostöiden jälkeen katsojapaikkoja on 69 250\. == Lähteet == == Aiheesta muualla == Luokka:Münchenin urheilupaikat Luokka:Saksan jalkapallostadionit Luokka:Olympiastadionit Luokka:Kesäolympialaiset 1972
Harry Borg

Harald "Harry" Borg (13. elokuuta 1894 – 19. helmikuuta 1918) oli suomalainen konttoristi, joka 1910-luvulla oli yksi Turun ruotsinkielisen työväenliikkeen voimahahmoista. Vuoden 1918 sisällissodan aikana hän johti Ahvenanmaalle lähetettyä Turun punakaartin osastoa ja kaatui Godbyn kylässä käydyssä taistelussa. == Elämä == Borg aloitti Arbetet-lehden konttoristina jo vuonna 1911, jolloin hän oli vasta 17-vuotias. Borg oli mukana Turun ruotsalaisen työväenyhdistyksen (Åbo Svenska Arbetarföreningen) toiminnassa, jonka johtokuntaan hänet valittiin 1916. Borg oli myös Åbo Svenska Socialdemokratiska Ungdomsklubb -nuorisojärjestön johtohahmoja ja kuului sen hallitukseen. Kun Turun poliisijohto erotettiin vuoden 1917 maaliskuun vallankumouksen jälkeen, Borg oli mukana kaupunkiin perustetun järjestyslautakunnan toiminnassa. Marraskuussa 1917 Turun porvarillinen lehdistö väitti venäläisten vallankumouksellisten matruusien keskeyttäneen hänen toimeksiannostaan oikeudenkäynnin, jossa käsiteltiin elokuussa tapahtunutta Turun voimellakkaa. Joulukuisten mellakoiden aikana Borgin väitettiin osallistuneen kauppojen ryöstelyyn, mutta ilmeisesti hän yritti todellisuudessa hillitä ryösteleviä kansanjoukkoja kuitenkaan siinä onnistumatta. Sisällissodan sytyttyä Borg johti helmikuussa 1918 Ahvenanmaalle lähetettyä Turun punakaartin osastoa, joka Finströmin Godbyn kylässä joutui taisteluun Uudenkaupungin suojeluskunnan kanssa. Borgin kerrotaan johtaneen rynnäkköä pelkästään revolveri aseenaan. Hänen lisäkseen taistelussa kaatui kaksi muuta punakaartilaista ja sen jälkeen valkoiset teloittivat kahdeksan vangiksi jäänyttä punaista Färjsundetissa. Borg ja muut Ahvenanmaalla kuolleet punakaartilaiset haudattiin Turun hautausmaalle 10. maaliskuuta järjestetyssä suuressa joukkotilaisuudessa. Suomen kasarmilta Vasaramäellä sijaitsevalle hautausmaalle kulkenutta surusaattoa oli katujen varsilla seuraamassa useita tuhansia ihmisiä. == Perhe == Harry Borgin isä oli Arbetet-lehden perustajiin kuulunut Walter Borg. Hänen veljensä Erik Borg (1896-1918) kuului myös punakaartiin ja teloitettiin Suomenlinnan vankileirillä toukokuussa 1918. == Lähteet == Luokka:Suomen Sosialidemokraattisen Puolueen jäsenet Luokka:Suomen sisällissodan punaiset Luokka:Vuonna 1894 syntyneet Luokka:Vuonna 1918 kuolleet
Jendouba Sport

Jendouba Sport () on tunisialainen jalkapalloseura, joka perustettiin vuonna 1922. Sen kotistadionina toimii Stade Municipal de Jendouba, joka sijaitsee Jendoubassa. Joukkue pelasi ensi kerran Tunisian pääsarjassa kaudella 2005–2006. ==Saavutukset== * Ligue Professionnelle 2 mestaruus: 2005 ==Aiheesta muualla== * Fanisivusto Luokka:Tunisialaiset jalkapalloseurat
Permanganaatti

Permanganaatti on yleisnimi manganaatti(VII)-ionin (MnO4−) sisältävälle kemialliselle yhdisteelle. Yhdisteessä olevan mangaanin korkean hapetusluvun, +VII:n, vuoksi permanganaatti-ionit ovat vahvoja hapettimia. Permanganaatti on yhdisteessä anionina. Permanganaatti esiintyy usein esimerkiksi K+-kationin kanssa muodostaen kaliumpermanganaattia (KMnO4). Happamassa liuoksessa manganaatti(VII)-ioni normaalisti pelkistyy värittömäksi kahdenarvoiseksi mangaani(II):ksi eli Mn2+-ioniksi. :16 H3O \+ \+ 2 MnO4− \+ 10 Cl− → 2 Mn2+ \+ 5 Cl2 \+ 24 H2O :6 H+ \+ 2 MnO4− \+ 5 HCOOH → 8 H2O + 2 Mn2+ \+ 5 CO2 Emäksisessä liuoksessa manganaatti(VII) joko pelkistyy ruskeaksi neljänarvoiseksi mangaanidioksidiksi eli MnO2:ksi tai vihreäksi kuudenarvoiseksi manganaatti-ioniksi (MnO42−). :4 OH− \+ 2 MnO4− \+ 3 C2O42− → 2 MnO2 \+ 6 CO32− \+ 2 H2O :3 OH− \+ 2 MnO4− \+ HSO3− → 2 MnO42− \+ SO42− \+ 2 H2O Permanganaatteja käytetään myös hapettimena, kun happea tuotetaan peroksideista. Permangaattikatalyytin läsnä ollessa vetyperoksidi hajoaa seuraavasti: :2 H2O2 → 2 H2O + O2. * Luokka:Anionit
Merelbeke

Merelbeke on kunta Itä-Flanderin maakunnassa Flanderin alueella Belgiassa. Kunta muodostuu kuudesta kylästä: Bottelare, Lemberge, Melsen, Munte, Schelderode sekä varsinainen Merelbeke. Kunnassa on arviolta 24 279 asukasta (vuonna 2016) ja sen pinta-ala on 36,6 neliökilometriä. == Lähteet == == Aiheesta muualla == *Virallinen sivusto Luokka:Itä-Flanderin kunnat
Ć

Ć (ć) on latinalainen kirjain, jota käytetään bosnian, kroatian, puolan ja serbian kielessä. Se ääntyy /ʨ/. Kyrillisessä kirjaimistossa se korvataan Ћ–kirjaimella. Luokka:Latinalaiset kirjaimet
Ő

Ő (ő) on unkarin kielessä esiintyvä kirjain, joka muodostuu O-kirjaimesta, jonka päällä on kaksoisakuutti. Ő äännetään pitkänä vokaalina /øː/. lyhyt a e i o ö u ü pitkä á é í ó ő ú ű == Katso myös == *Ű Luokka:Latinalaiset kirjaimet
Ű

Ű (ű) on unkarin kielessä esiintyvä kirjain, joka muodostuu U-kirjaimesta, jonka päällä on kaksoisakuutti. Ű vastaa äännearvoltaan pitkää y-vokaalia /yː/. lyhyt a e i o ö u ü pitkä á é í ó ő ú ű == Katso myös == *Ő Luokka:Latinalaiset kirjaimet
MusicBrainz

MusicBrainz on yhteisöllisesti koottava vapaan sisällön musiikkitietokanta, joka julkaistiin vuonna 2000. Vuonna 2020 se sisälsi noin 1 700 000 artistin ja 2 600 000 julkaisun tiedot. Kuten toinen samankaltainen ilmainen musiikkitietokanta freedb, myös MusicBrainz perustettiin CDDB:n kiristettyä lisenssiehtojaan. Projektia ylläpitää voittoa tavoittelematon MetaBrainz Foundation. Sivusto kerää tietoa artisteista, äänitteistä, levy-yhtiöistä ja niiden välisistä suhteista. Äänitejulkaisujen sivuille tallennetaan kappalenimitietojen lisäksi jäsenneltyä tietoa esimerkiksi laulukielistä ja painosten katalogitiedoista sekä julkaisupäivistä. Kappaleet yksilöidään akustisen "sormenjäljen" perusteella, jolloin niihin liittyvät sisältökuvaukset voidaan hakea automaattisesti tietokannasta erillisellä ohjelmalla. Projekti kehittää itse tällaisia ohjelmia, ja lisäksi useissa mediasoittimissa ja musiikinkopiointiohjelmissa on sisäänrakennettu tuki MusicBrainz-hauille. Kappaleiden tunnistamiseksi käytettävä akustinen sormenjälkialgoritmi on vaihdellut vuosien varrella. Aluksi MusicBrainz käytti patentoitua Relatable TRM -algoritmia. Sen korvasi PUID, joka pohjautuu MusicIP:n MusicDNS-järjestelmään. TRM-sormenjälkiä ei nykyisin käytetä MusicBrainz-tietokannassa patentin vuoksi. Koska PUID on suljettu projekti, sitä ollaan korvaamassa avoimen lähdekoodin AcoustID -järjestelmällä. ==Lisensointi== Itse sisältökuvaukset (esimerkiksi kappaleiden nimet ja pituudet) ovat täysin vapaasti levitettävissä (public domain), ja muu sivujen sisältö on lisensoitu EFF:n Open Audio Licensellä. Palvelinohjelmisto on GPL:n alainen ja asiakasohjelmien hakuihin käytettävän TunePimp-kirjaston lisenssi on LGPL. == Lähteet == == Aiheesta muualla == * MusicBrainz * MusicBrainz-wiki * MetaBrainz-blog * Tietokannan RDF-formaatin kuvaus Luokka:Elektroniset tietoteokset Luokka:Verkkotietokannat
Santeri Immonen

Santeri Immonen (s. 29. heinäkuuta 1972 Helsinki) on suomalainen jääkiekkoilija ja jääkiekkovalmentaja. Pelaajaurallaan hän pelasi puolustajana. Immonen pelasi 1990-luvulla SM-liigassa Jokereissa, Kalpassa ja Ässissä. Immosen veli Waltteri Immonen on myös jääkiekkoilija. Pelaajauransa jälkeen Immonen on toiminut valmentajana. Syksyllä 2014 hän aloitti Suomi- sarjassa pelaavan Forssan Palloseuran päävalmentajana. ==Lähteet== == Aiheesta muualla == * Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Vuonna 1972 syntyneet Luokka:Elävät henkilöt
Solumuisti

Solumuisti (, cellular memory) on näennäistieteellinen teoria, jonka mukaan elinsiirrossa saatu elin voisi sisältää luovuttajan aivojen ulkopuolisia muistikuvia tai muunkaltaista tietoa. Yläkäsitteenä solumuistista voidaan pitää kehomuistia, joka kattaa kaikki aivojen muistiosion ulkopuolisen tiedon (muuallakin kuin soluissa oleva tieto). Ilmiölle ei ole tieteellistä näyttöä. Hypoteesin mukaan elinsiirrossa saatu elin voisi muuttaa ihmisen muistikuvia ja persoonallisuutta samankaltaseksi kuin luovuttajan. Teorian kannattajat ovat esittäneet teorian tueksi yksittäistapauksia, kuten korkeanpaikankammosta kärsinyt nainen, joka ryhtyi elinsiirron jälkeen vuorikiipeilijäksi, jota luovuttajakin oli harrastanut. Toinen esimerkki on tyttö, joka alkoi nähdä painajaisia ja "näkyjä" kuolleen luovuttajansa murhaajasta. Elokuva The Eye (2008) kertoo sokeasta viulistista joka saa näkönsä takaisin saatuaan toisen henkilön silmät. Hän alkaa nähdä paranormaaleja asioita ja entisen silmien omistajan näkemiä asioita. ==Lähteet== Luokka:Biologia ja näennäistiede
Valtakunnallinen yrittäjäpalkinto

Valtakunnallinen yrittäjäpalkinto on neljälle yritykselle vuosittain myönnettävä julkinen tunnustus esimerkillisestä yrittäjyydestä. Palkittavat yritykset valitsee lautakunta, johon kuuluvat Suomen Yrittäjien, Suomalaisen Työn Liiton, Yksityisyrittäjäin Säätiön sekä Fennian edustajat. Palkintoa on jaettu vuodesta 1968 lähtien.Valtakunnallinen yrittäjäpalkinto on historiallinen kunnianosoitus Fennia.fi 2020, viitattu 11.2.2024 (sisältää voittajat 2014-2020) Palkinnolla halutaan korostaa oma-aloitteisten ja taloudellisten riskien ottamiseen uskaltautuvien yrittäjien merkitystä koko talouselämälle, ja nostaa yksityisen yrittäjyyden arvostusta yhteiskunnassamme. Palkintokriteereitä ovat tuotteiden tai palvelusten jatkuva kehitystyö ja uusiutuminen, kansainvälisessä kilpailussa menestyminen sekä yritystoiminnan jatkuvuus onnistuneiden sukupolvenvaihdosten kautta. Valinnoissa kiinnitetään erityistä huomiota yrityksen tuottavuuteen, tuotekehitykseen ja toimintaidean omaperäisyyteen. ==Palkitut== ... * 2021 Heikkinen Yhtiöt, Tana * 2022 Eurajoen Romu, Norrhydro, Vilpe * 2023 Ouneva, Pramia Plastic ==Lähteet== ==Aiheesta muualla== * Palkitut yritykset Luokka:Yrittäjyys Luokka:Suomen talous
Polyynit

Polyynit ovat orgaanisia yhdisteitä, joiden rakenteessa vaihtelevat yksöis- ja kolmoissidokset . Yksinkertaisin polyyni on diasetyleeni, H−C≡C−C≡C−H. Syanopolyyneissä polyynimolekyylin päässä oleva vety on korvautunut syanoryhmällä. Näitä syntyy erityisesti avaruudesta, josta niitä havaittiin 1970-luvulla. == Luonnon polyynit == Luonnossa esiintyy jopa satoja polyynejä, mutta useat niistä ovat melko pysymättömiä. Polyynejä esiintyy erityisesti kasveissa ja bakteereissa ja useita käytetään lääkinnällisiin tarkoituksiin. Rasvahappo (kuvassa numero 1) eristettiin myrttikasvien heimoon kuuluvan Paramacrolobium caeruleum -kasvin kaarnasta. Kasvin lehtiä on käytetty Jaavassa ja Indonesiassa syövän hoitoon. Tiarubiini B (2) on pigmentti. jota esiintyy tuoksukkilajin sormituoksukin (Ambrosia trifida) osissa. Tätä kasvia ovat Afrikan ja Kanadan alkuperäisasukkaat käyttäneet ihovaivojen hoitamiseen. Pirunnuijaa (Oplopanax horridus) on käytetty Amerikassa erilaisten sairauksien hoitoon. Yksi kasvista eristetyistä polyyneistä on oplopandioliasetaatti(3). Dihydromatricariahappoa (4) saadaan eräästä sylkikuoriaislajista. Polyynien synteesiä tutkitaan polyynien mahdollisen lääketieteellisen käytön vuoksi . == Avaruuden polyynit == Nobel-kemisti Harold Kroto arveli 1970-luvulla Sussexin yliopistossa, että hänen tutkimiaan syanopolyynejä voisi löytyä myös avaruudesta. Kroto yhdessä tähtitieteilijöitä onnistuivatkin löytämään avaruuden molekyylipilvestä spektrin, joka kuului viisihiiliselle syanopolyynille. Kroton mukaan on mahdollista, että nämä molekyylit syntyvät punaisissa jättiläisissä, joiden lämpötila on riittävän korkea ja joissa on myös riittävästä hiiltä, vetyä ja typpeä == Lähteet == == Aiheesta muualla == Luokka:Alkyynit
Kaarin Taipale

Kaarin Hanna Irene Taipale (s. 22. heinäkuuta 1948 Helsinki) on suomalainen tekniikan tohtori sekä kestävän kehityksen, kaupunkipolitiikan ja kaupunkitutkimuksen asiantuntija. ==Elämä ja ura== Taipale valmistui ylioppilaaksi Alppilan yhteislyseosta 1966 ja suoritti musiikkiopintoja Sibelius-Akatemiassa 1964–1967. Vuonna 1972 hän valmistui arkkitehdiksi Zürichin teknillisestä korkeakoulusta ja suoritti vuonna 1983 rakennussuojelun maisterintutkinnon New Yorkissa Columbian yliopistossa. Vuonna 2009 Taipale väitteli tekniikan tohtoriksi kaupunkitutkimuksen alalta Teknillisestä korkeakoulusta. Taipale toimi 1993–2003 Helsingin kaupungin rakennusvalvontaviraston päällikkönä. Vuosina 2000–2003 hän oli kuntien kestävän kehityksen maailmanjärjestö ICLEI:n puheenjohtaja ja toimi vierailevana tutkijana Helsingin kauppakorkeakoulussa 2005–2012. Taipale veti 2006–2010 ympäristöministeriön toimeksiannosta YK:n Marrakech-työryhmää. Vuosina 1988–1991 Taipale oli Arkkitehti-lehden päätoimittaja. Hän on toiminut kolumnistina muun muassa Uudessa Suomessa (1989–1990), Helsingin Sanomissa (1990–1993) ja Yle Radio 1:ssä (2007–2010). Hänellä oli oma arkkitehtitoimisto Helsingissä 1985–1988. Taipale oli SDP:n ehdokas Helsingin vaalipiirissä vuoden 2015 ja 2019 eduskuntavaaleissa. Taipale oli SDP:n varavaltuutettu Helsingin kaupunginvaltuustossa 2009–2021, Uudenmaan maakuntaliiton hallituksen jäsen 2009–2021 sekä SDP:n puoluevaltuuston 2. varapuheenjohtaja (2017–2020). == Teokset == * * * ==Lähteet== ==Aiheesta muualla== * Kaarin Taipaleen kotisivu * Luokka:Suomalaiset arkkitehdit Luokka:Vuonna 1948 syntyneet Luokka:Elävät henkilöt
J. Johan Lindberg

Jarl Johan Lindberg (18. syyskuuta 1921 Helsinki – 28. kesäkuuta 2008 Helsinki) oli suomalainen professori ja kemisti. Linbergin vanhemmat olivat majuri Alfons Lindberg ja Sigyn Naemi Saelan. Hänen puolisonsa oli sairaanhoitaja Helena Annikki Kuningas. Heidän lapsensa ovat Markus ja Klaus Lindberg. Lindberg väitteli filosofian tohtoriksi Helsingissä vuonna 1957. Hän toimi opettajana Helsingin yliopistossa 1951–1965 ja oli Teknillisen korkeakoulun fysikaalisen kemian apulaisprofessori 1966–1969. Vuosina 1967–1987 hän toimi Helsingin yliopiston polymeerikemian ensimmäisenä professorina. Lindberg edisti akateemisten ja teollisten tutkijoiden yhteistyötä, toimi Maanpuolustuksen tieteellisessä neuvottelukunnassa ja Suomen ja Neuvostoliiton tieteellis-teknisessä yhteistyökomiteassa. Åbo Akademi on myöntänyt hänelle kunniatohtorin arvon. Hänellä on noin 250 julkaisua ja patenttia puukemian, polymeerikemian ja fysikaalisen kemian alalta. ==Lähteet== *Helsingin Sanomat 21.7.2008 s. C7 muistokirjoitus ===Viitteet=== Luokka:Helsingin yliopiston professorit Luokka:Suomalaiset kemistit Luokka:Vuonna 1921 syntyneet Luokka:Vuonna 2008 kuolleet Luokka:Suomalaiset professorit
WKD

WKD on englantilainen juoma, niin sanottu limuviina eli alcopop. Se on votkasta ja virvoitusjuomasta tehty valmis juomasekoitus, jossa on 5,5 % alkoholia. WKD:tä on useita eri värejä ja makuja. Sinistä WKD:tä kutsutaan myös nimellä "Blue Wicked". == Aiheesta muualla == * WKD:n kotisivu Luokka:Alkoholijuomamerkit Luokka:Brittiläiset juomat
Nurmitatar

Nurmitatar (Bistorta vivipara) on niityillä kasvava matala valkokukkainen ruohokasvi. == Ulkonäkö ja koko == Nurmitatar kasvaa 10–30 senttimetriä korkeaksi. Sen kukat muodostavat valkoisen tähkän, jonka alaosassa on punertavia itusilmuja. == Elinympäristö == Nurmitatar on tyypillinen perinnebiotooppien laji ja viihtyy mm. niityillä, hakamailla ja tienpientareilla. Pohjoisessa nurmitatarta on yleisesti myös tuntureilla. == Käyttö == Nurmitattaren meheviä juuria, kukkia ja siemeniä on keitetty ravinnoksi. Henriette's herbal Homepage == Levinneisyys == Suomessa, Ruotsissa, Norjassa ja Virossa sekä Venäjän Karjalassa. Muulla Euroopassa se on ylänköjen laji, jota kasvaa niin Skotlannin ylämailla kuin Alpeilla, Kaukasuksella ja Pyreneilläkin. Paikoittaisia löytöjä on myös Siperiassa ja Pohjois-Amerikassa. == Lähteet == == Aiheesta muualla == * Suomen Lajitietokeskus: Nurmikonnantatar (Bistorta vivipara) * Kasviatlas 2022: Nurmikonnantattaren (Bistorta vivipara) levinneisyys Suomessa. * Pinkka – Lajintuntemuksen oppimisympäristö: Nurmikonnantatar (Bistorta vivipara) * Luontoportti: Nurmitatar (Bistorta vivipara) * Valokki – nettikasvio: Nurmitatar (Bistorta vivipara) * ITIS: Polygonum viviparum * United States Department of Agriculture (USDA): Polygonum viviparum * Flora of North America: Bistorta vivipara Luokka:Tatarkasvit
Lapinkaurake

Lapinkaurake eli lapinkaurakko eli lapinkaura (Trisetum subalpestre) on Euroopassa hyvin harvinainen, Suomessa rauhoitettu heinäkasvi. Lapinkaurake on mainittu Euroopan unionin luontodirektiivin liitteissä II ja IV. Direktiivi velvoittaa Suomen suojelemaan lajin kasvupaikkoja ja rauhoittamaan kasvin myös suojelualueiden ulkopuolella. Lapinkaurakkeen eurooppalaisesta kannasta yli 45 prosenttia on Suomessa. == Ulkonäkö ja koko == Lapinkaurake on monivuotinen, mätästävä heinäkasvi. Se kasvaa 15–30 cm korkeaksi. Korsi on kalju, mutta solmujen alapuolelta karvainen. Lehdet ovat kapeat, korkeintaan pari millimetriä leveät ja laidoilta karvaiset. Tähkä on monihaarainen röyhy, mutta pysyy yleensä kapeana supussa. Lapinkaurake muistuttaa läheisesti keltakauraketta eli keltakauraa (T. flavescens), mutta lajit eivät esiinny samoilla alueilla.Retkeilykasvio 1998, s. 603. == Levinneisyys == Lapinkaurakkeen pääesiintymisalueet ovat keskittyneet Siperian suurten jokien varsille, kuten Lenalle ja Jeniseille. Lapinkauraketta tavataan myös pääesiintymisalueestaan hyvin erillisenä Fennoskandiassa Pohjois-Norjassa, Pohjois-Ruotsissa sekä Enontekiöllä Käsivarren alueella Suomessa. Fennoskandian esiintymät ovat ainoita Euroopassa. Enontekiön esiintymät sijaitsevat lähinnä Könkämäenon ja Lätäsenon varsilla. Lapinkaurake kuvattiin tieteelle Könkämäenon varrelta Maunun kylän kohdalta kerätystä näytteestä 1830-luvun alussa.Väre 1997, s. 261.Putkilokasvilajit ja -alalajit, joita tavataan Suomessa vain Käsivarren alueella == Elinympäristö == Lapinkaurake kasvaa paljailla kallioilla, polunvarsilla, rantaniityillä sekä soraisilla jokirannoilla. Sitä tavataan korkeintaan 580 metrin korkeudella. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Väre, Henry: Lapinkaura. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 261. === Viitteet === == Aiheesta muualla == * Kasviatlas 2022: Lapinkaurakkeen (Koeleria subalpestris) levinneisyys Suomessa. Luokka:Kaurakkeet Luokka:Silmälläpidettävät kasvit
Into the West

Into the West on vuonna 2005 julkaistu yhdysvaltalainen western- televisiosarja, joka kertoo valkoisista uudisasukkaista ja intiaaneista Yhdysvaltain lännen asuttamisen aikana. Steven Spielberg on yksi sarjan tuottajista. Menestynyt Into the West on palkittu erilaisissa tilaisuuksissa muun muassa kahdeksalla voitolla ja 13 ehdokkuudella. == Pääosanäyttelijät == == Aiheesta muualla == * * Luokka:Minisarjat Luokka:Lännensarjat Luokka:Yhdysvaltalaiset televisiosarjat Luokka:2000-vuosikymmenen televisiosarjat
Shu-ha-ri

Shu-ha-ri on perinteisiin japanilaisiin kamppailutaitoihin liittyvä oppimismalli, kuvaten jonkin asian tai asiakokonaisuuden oppimiskaarta. Sitä sovelletaan myös muilla elämän osa-alueilla. Kolme shu-ha-rin muodostavaa merkkiä ovat: # — opetellaan asia — jäljitellään opettajaa "orjallisesti" # — sovelletaan asiaa — etsitään uusia näkökulmia jäljiteltyyn # — asia on opittu — voidaan soveltaa asiaa intuitiivisesti Shu-ha-rin kulku voidaan käsittää niin kehämäisenä kuin spiraalimaisena jatkumona. Luokka:Japanilaiset budōkäsitteet
Tornado (katamaraani)

Tornado yksityyppinen kahden hengen katamaraani, jota käytetään kilpapurjehdukseen. Star on suunniteltu vuosina 1966–1967 nimenomaan olympiapurjehdusluokaksi. Vuosien varrella sen purjepinta-alaa on lisätty, genaakkeri (25 m²) puomeineen on sallittu ja fokasta on tehty itsejalustava. Alkuperäinen vaneri on korvattu epoksilla runkojen rakennusmateriaalina. Tornado purjehtii tyypillisesti toinen runko irti vedestä. Miehistön tulee tasapainottaa sitä painollaan. Parhaimmillaan Tornado voi saavuttaa 30–40 solmun nopeuden. ==Tornado-luokka olympialaisissa== Torando oli olympialuokkana vuoden 1976 kesäolympialaisista aina vuoden 2008 kesäolympialaisiin asti. ===Olympiamitalistit=== Vuosi Kultaa Hopeaa Pronssia 1976 Saksan liittotasavalta 1980 Tanska 1984 1988 1992 1996 2000 2004 2008 ==Aiheesta muualla== * International Tornado Association International Star Class Yacht Racing Association Luokka:Katamaraanit Luokka:Purjehdus olympialaisissa
Sleesian voivodikunta

Sleesian voivodikunta () on yksi Puolan 16 voivodikunnasta eli läänistä. Se sijaitsee maan eteläosassa Sleesian historiallisella alueella ja rajautuu etelässä Tšekkiin ja Slovakiaan. Voivodikunnassa on arviolta 4 570 849 asukasta (vuonna 2015) ja sen pinta-ala on 12 333,09 neliökilometriä. Sen pääkaupunki on Katowice. == Sleesian voivodikunnan kaupunkeja == Taulukossa on lueteltu voivodikunnan 10 suurinta kaupunkia väkiluvun mukaan. Kaupunki Väkiluku Pinta-ala Katowice 315 996 164,6 km² Częstochowa 246 129 160 km² Sosnowiec 225 202 91,26 km² Gliwice 199 099 134,20 km² Zabrze 190 610 80,47 km² Bytom 188 234 69.43 km² Bielsko-Biała 176 678 124.51 km² Ruda Śląska 149 346 77.7 km² Rybnik 141 382 148 km² Tychy 131 547 81,72 km² == Lähteet == == Aiheesta muualla == * Voivodikunnan internetsivut *
Drilon Shala

Drilon Shala (s. 20. maaliskuuta 1987 Prizren, Kosovo, Jugoslavia) on kosovolais-suomalainen entinen jalkapalloilija, joka edusti kaudella 2019 Suomen Veikkausliigassa pelaavaa FC Lahtea. Hän oli pelipaikaltaan oikea laitahyökkääjä, mutta kykeni pelaamaan myös vasemmalla. Hänen veljensä Driton Shala on myös lahtelainen jalkapalloilija. Shala debytoi Veikkausliigassa 24. syyskuuta 2006 ottelussa Turun Palloseuraa vastaan. Hän edusti FC Lahtea kausina 2006–2012 ja pelasi yhteensä 101 Veikkausliiga-ottelua, joissa teki 16 maalia. Kaudella 2011 Ykkösessä hän onnistui maalinteossa kahdeksan kertaa 21 ottelussa. Kaudella 2012 hän oli joukkueensa paras maalintekijä seitsemällä maalillaan. Shala pelasi kevätkaudella 2013 Turkin toiseksi korkeimmalla sarjatasolla Tavşanlı Linyitsporissa 14 ottelua. ==Lähteet== == Aiheesta muualla == * Shala FC Lahden sivuilla * Shala Veikkausliigan sivuilla * Veikkausliigan Hall of Fame Luokka:Suomalaiset jalkapalloilijat Luokka:Vuonna 1987 syntyneet Luokka:Elävät henkilöt Luokka:Suomen kosovolaiset
Scotiabank Arena

Scotiabank Arena on monikäyttöareena Torontossa. Siellä pelaavat kotipelinsä NHL-joukkue Toronto Maple Leafs, NBA-joukkue Toronto Raptors ja NLL-joukkue Toronto Rock. Scotiabank Arenan yleisökapasiteetti on jääkiekko-otteluissa 18 819, koripallo-otteluissa 19 800 ja lacrosse-otteluissa 18 800\. Elokuussa 2017 ilmoitettiin, että Scotiabank on ostanut aiemmin Air Canada Centrenä tunnetun hallin nimioikeudet seuraavaksi 20 vuodeksi 800 miljoonalla Kanadan dollarilla. Hallin nimi vaihtui heinäkuussa 2018 Scotiabank Arenaksi. ==Lähteet== Luokka:Kanadan jäähallit Luokka:Toronton rakennukset ja rakennelmat Luokka:Toronto Maple Leafs Luokka:Toronton urheilu
Harald Ehrig

Harald Ehrig (s. 6. marraskuuta 1949) on Itä-Saksaa edustanut ohjaskelkkailija ja olympiamitalisti. Hän saavutti hopeaa Sapporon olympialaisissa 1972 yksinkelkkailukilpailussa. Ehrig menestyi myös maailmanmestaruus- ja Euroopan- mestaruuskilpailuissa: MM-kilpailuissa hän sijoittui pronssille vuosina 1973 ja 1975. EM-kilpailuissa Ehrig sai kultaa vuonna 1970 ja hopeaa vuonna 1972. == Lähteet == Luokka:Itäsaksalaiset ohjaskelkkailijat Luokka:Itäsaksalaiset olympiamitalistit Luokka:Vuonna 1949 syntyneet Luokka:Elävät henkilöt
Denis Lortie

Denis Lortie (s. 1959) on kanadalainen joukkomurhaaja, joka ampui kolme ihmistä Quebecin alueparlamentissä vuonna 1984. Alkuaan hän oli Kanadan armeijassa palvellut sotilas. Hänet tuomittiin lopulta toisen asteen murhasta vuonna 1987 ja armahdettiin vuonna 1995. Luokka:Kanadalaiset murhaajat Luokka:Vuonna 1959 syntyneet Luokka:Elävät henkilöt
Scott Sinclair

Scott Andrew Sinclair (s. 25. maaliskuuta 1989 Bath) on englantilainen jalkapalloilija, joka edustaa skotlantilaista Celticiä. Hän on pelipaikaltaan hyökkääjä. == Ura == === Bristol Rovers (2004–2005) === Sinclair aloitti ammattilaisuransa Bristol Roversissa kaudella 2004–2005 pelaten kaksi ottelua ilman yhtäkään tehtyä maalia. Tätä ennen Sinclair oli pelannut seuran juniorijoukkueessa. === Chelsea (2005–2010) === Sinclair siirtyi Bristol Roversista Chelseaan. Sinclair pelasi Chelseassa vain viisi ottelua eikä tehnyt yhtään maalia. Hän oli lainalla Plymouth Argylessä, Queens Park Rangersissä, Charlton Atheticissa, Crystal Palacessa, Birmingham Cityssä ja Wigan Atheticissa. === Swansea City (2010–2012) === Sinclair siirtyi 9. elokuuta 2010 Swansea Cityyn 500 000 punnalla, mutta summan oli mahdollista nousta vielä yhteen miljoonaan tulevaisuuden saavutusten myötä. Swansea capture Chelsea winger Sinclair] Swansea City Viitattu 5.9.2011. === Manchester City (2012–) === Sinclair siirtyi elokuussa 2012 Manchester Cityyn. == Lähteet == * === Viitteet === Luokka:Englantilaiset jalkapalloilijat Luokka:Vuonna 1989 syntyneet Luokka:Elävät henkilöt
Muumit ja Taikatalvi

Muumit ja Taikatalvi on viides Muumi-tietokonepeli. Se ilmestyi vuonna 2000. Pelin juoni on samantapainen kuin Taikatalvi-kirjassa, mutta eroavaisuuksia on jonkin verran. Pikku Myy, Muumipeikko ja Muumipappa ovat ainoat hahmot, jotka puhuvat pelissä, mutta ainoastaan Muumipeikolla on Muumilaakson tarinoista tuttu ääni. Pelissä tehtävänä on saada Muumitalon talviunta nukkuvat asukkaat hereille viettämällä aikaa erilaisissa tehtävissä Pikku Myyn ja myöhemmin Muumipeikon kanssa. Erilaisia tehtäviä pelissä on seitsemän: * Taulupalapeli (kuvia aikaisemmin ilmestyneistä peleistä) * Pilkkiminen (peliä voi pelata myös kaksi pelaajaa, kun on saanut Muumipeikon hereille) * Mäenlasku (helppo tai vaikea) * Muistipeli lumihangessa * Lumilinnan rakentaminen * Tavaroiden löytäminen ennen toista * "Ei saa koskea lattiaan" -leikki. Pelissä voi lisäksi myös soittaa jääpuikoilla luolassa, mikä ei ole varsinainen "tehtävä". Kaikkiin tehtäviin pääsee Muumilaakson yleiskuvasta, ja herätyskello soi aina silloin, kun on aika herättää joku nukkujista. Herääjien järjestys vaihtelee, lukuun ottamatta Muumipeikkoa, joka herää aina ensimmäisenä. ==Ääninäyttelijät== Luokka:Muumi-videopelit Luokka:Vuoden 2000 videopelit Luokka:Windows-pelit Luokka:Mac OS -pelit
Muumit ja taikalamppu

Muumit ja taikalamppu on kuudes Muumi-tietokonepeli. Se ilmestyi vuonna 2001. Pelin juoni on samantapainen kuin Muumilaakson tarinoiden jaksossa Lampun henki. Toisin kuin muissa Muumi-tietokonepeleissä, pelissä ei ole varsinaista loppua, vaan se loppuu vasta, kun pelaaja haluaa lopettaa pelaamisen. Muumihahmojen äänet ovat samat kuin Muumilaakson tarinoissa lukuun ottamatta Pikku Myytä. Pelin alussa Muumipeikko tervehtii pelaajaa ja näyttää kolmea eri vaihtoehtoa, joihin pelaajalla on mahdollisuus edetä. Itse peliin, lukemaan lampun hengen tarinan tai lukemaan tietoa Muumeista. Erilaisia tehtäviä pelissä on useita: *Tavaroiden etsimimen Nipsun kanssa Muumitalon kellarissa *Muumipeikon muistipeli *Pikku Myyn kukka-arvuuttelu *Kukkien poimiminen Niiskuneidin kanssa (helppo, keskivaikea tai vaikea) *Muumipeikon kokoamistehtävä *Niiskuneidin puvunsovitus *Nipsun tietokilpailu *Eläimien ruokkiminen Pikku Myyn kanssa *Nipsun kolikoiden kerääminen Pelaajalla on myös mahdollisuus kuulla kolme erilaista laulua uimahuoneessa ja värittää erilaisia kuvia (edellisistä peleistä) Pikku Myyn seurassa. ==Ääninäyttelijät== Luokka:Muumi-videopelit Luokka:Vuoden 2001 videopelit Luokka:Windows-pelit Luokka:Mac OS -pelit
Jon Snersrud

Jon Anddersen Snersrud (1. lokakuuta 1902 - 10\. elokuuta 1986) oli norjalainen yhdistetyn hiihtäjä ja olympiamitalisti. Hän voitti pronssia Sankt Moritzin olympialaisista 1928, kun Norja otti kolmoisvoiton. Snersrudin pisteet 18 kilometrin hiihdon ja mäkihypyn jälkeen olivat 15,021.Hickoksports.com ==Lähteet== Luokka:Norjalaiset yhdistetyn hiihtäjät Luokka:Norjalaiset olympiamitalistit Luokka:Vuonna 1902 syntyneet Luokka:Vuonna 1986 kuolleet